Mohd Khyril Muhymeen Zambri

Mohd Khyril Muhymeen bin Zambri (lahir 9 Mei 1987) merupakan pemain bola sepak Malaysia yang kini beraksi untuk pasukan PKNS sebagai penyerang. Beliau berasal dari Taman Nuri, Alor Setar, Kedah. Merupakan pelajar aliran sukan di SMK Syed Mohamed Al-Bukhary dan terpilih untuk berada bersama skuad projek dibawah bimbingan Akademi Dato' Basri suatu ketika dahulu.

Kerjaya
Khyril merupakan seorang pemain muda berbakat yang dimiliki Kedah. Bakatnya mula terserlah ketika bersama pasukan bawah 21 tahun Kedah. Dia mula mendapat tempat bersama kesebelasan utama Kedah pada musim 2005/06. Sejak itu, gandingannya bersama Marlon Alex James mendatangkan gerun kepada lawan. Khyril yang bergandingan bersama Marlon Alex James membawa Kedah muncul selaku juara Liga Super Malaysia, Piala FA Malaysia, dan Piala Malaysia dua musim berturut-turut. Pada musim 2007/08, Khyril dianugerahkan selaku Pemain Tengah Popular.Helmi Pemain Paling Popular

Khyril juga mewakili Malaysia pada beberapa kejohanan utama. Antaranya Piala Belia Asia 2006 di India dimana Khyril menjadi satu-satunya penjaring Malaysia pada kejohanan tersebut. Khidmatnya kemudian ditagih oleh jurulatih skuad bawah 23 tahun Malaysia, Norizan Bakar pada Sukan Asia 2006. 

Pada Kejohanan Bola Sepak ASEAN 2007, Khyril disenaraikan bersama pasukan utama Malaysia.Rookie Kyril holds the key  Pada kejohanan ini jugalah detik pahit terpaksa dilaluinya apabila sepakan penalti yang diambilnya berjaya diselamatkan penjaga gol Singapura Lionel Lewis sekaligus meranapkan harapan Malaysia untuk ke perlawanan akhir. Selepas itu, dia terus menjadi sandaran pada kelayakan Sukan Olimpik 2008 dimana dia menjaringkan gol ketika bertemu Jepun. 

Pada kejohanan Pestabola Merdeka 2007, Khyril telah membantu Malaysia menjadi juara setelah menewaskan Myanmar 3-1. Khyril turut mewakili Malaysia pada Sukan Asia Tenggara 2007. Pada kejohanan ini Malaysia gagal membawa pulang pingat dalam acara bola sepak buat kali pertama sejak 1991.

Khyril menjaringkan gol antarabangsa pertamanya ketika menentang Pakistan pada 10 Oktober, 2008.

Statistik

Statistik Kelab  Liga  Piala  Piala Liga  Benua  Keseluruhan Musim  Kelab  Liga  Gol  Gol  Gol  Gol  GolMalaysia  Liga  Piala Malaysia  Piala FA Malaysia  Piala AFC  Keseluruhan 2005 Kedah FA Liga Perdana Malaysia  3  1  0  -  4 2005/06  2  1  0  -  3 2006/07 Liga Super Malaysia  4  0  1  -  5 2007/08  4  7  5  0  16 2009  1        1Keseluruhan Malaysia  14  9  6  0  29

Kehidupan peribadi
Khyril dilahirkan pada 9 Mei 1987 di Alor Setar merupakan anak kepada pengamal seni Silat, Zambri Osman yang juga pelakon drama Keris Hitam Bersepuh Emas sebagai Sang Guna dan Pendeta Arif.

Pencapaian
Juara Liga Super Malaysia: 2006/07, 2007/08
Juara Piala Malaysia: 2007, 2008
Juara Piala FA Malaysia: 2006/07, 2007/08
Juara Pestabola Merdeka 2007 

Gol Antarabangsa
 #  Tarikh  Tempat  Lawan  Jaringan  Keputusan  Perlawanan 1.  10 Oktober, 2008  Kuala Lumpur, Malaysia    4-1  Menang  Persahabatan 2.  20 Oktober, 2008  Kuala Lumpur, Malaysia    4-0  Menang  Pestabola Merdeka 2008 3.  20 November 2012  Kuala Lumpur, Malaysia    1–1  Menang  Persahabatan 4.  28 November 2012  Kuala Lumpur, Malaysia    4-1  Menang  Piala Suzuki AFF 2012 5.  22 Mac 2013  Shah Alam, Malaysia    2-1  Menang  Kelayakan Piala Asia AFC 2015

Rujukan

Pautan Luar
  Khyril Muhymeen Tamatkan Zaman Bujang

Kategori:Orang dari Kedah
Kategori:Pemain bola sepak Malaysia
Kategori:Orang dari Alor Setar